אדי קרי

ראשית חייו

לפני שהחל להיחשב לאחד משחקני התיכונים הטובים ביותר בארצות הברית כששיחק בתיכון ת'ורנווד שנמצא באילינוי, שאף קרי להיות מתעמל. הוא התחיל לשחק כדורסל רק בכיתה ז', כשהיה בן כבר 13. לאחר שהחל לשחק הוא נבחר לנבחרת בית ספרו.
קרי הצטיין בסוג ספורט הזה, וזכה בשנת 2001 בתואר מר אילינוי בכדורסל, שבו זכו הרבה שחקני NBA לפניו ואחריו כמו שאנון בראון, שון ליווינגסטון, דריק רוז, די בראון, קווין גארנט, ג'ון שייר ועוד. בשלוש השנים הקודמות הוא שיחק במשחק מיוחד שבו שיחקו טובי הכדורסלנים מהתיכונים באילינוי.

קריירה

קטע זה אינו מעודכן, ומאז העריכה האחרונה של הערך אירעו מאורעות הדורשים את עדכונו. 
לאחר שסיים את לימודיו בתיכון הסכים קרי לבוא לאוניברסיטת ד'פול, אך הוא ויתר בסופו של דבר על לימודיו שם ורשם את עצמו לדראפט 2001 של ליגת ה-NBA. הוא נבחר בבחירה ה-4 בדראפט על ידי השיקגו בולס. בדראפט הזה נבחרו עוד הרבה שחקנים שיככבו ב-NBA, כמו פאו גאסול, גילברט ארינאס, טוני פארקר ג'ייסון ריצ'רדסון ועוד.
בשנתו הראשונה בליגה הוא לא קיבל הרבה דקות, והשיג ממוצעים של 6.7 נקודות עם 3.8 ריבאונדים בממוצע למשחק. בעונתו השנייה הוא השתפר, והוביל את ה-NBA באחוזים מהשדה, 58.5% בממוצע למשחק, כשהפך לשחקן הבולס הראשון שהוביל את הליגה בקטגוריה כלשהי מאז מייקל ג'ורדן ב-1998. בעונה זו הוא העלה את ממוצעיו ל-10.5 נקודות עם 4.4 ריבאונדים בממוצע למשחק.
בעונת 2003/2004 המשיך קרי במגמת השיפור, ושממוצעיו עלו כשקלע 14.7 נקודות עם 6.2 ריבאונדים ושיאי קריירה של 1.1 חסימות, 0.9 אסיסטים ו-100% אחוזים לשלוש בממוצע למשחק. בעונה הבאה הבולס השתפרו ב-28 ניצחונות מהעונה הקודמת, כשקרי הוביל אותם בנקודות בממוצע (קלע 16.1 למשחק). למרות ההצלחה הוא אושפז לאחר מכן עקב פעימות לב לא עקביות. זה גרם לו לפספס את שאר העונה ואת כל הפלייאוף.
ב-24 ביוני 2005 מומחי הלב טענו שקרי יכול לחזור למשחק פעיל. ב-3 באוקטובר באותה שנה בולס שלחו את קרי לניו יורק ניקס בטרייד. טענתם הייתה שקרי סירב להבדק בדיקת DNA שתזהה אם הוא חולה לב מולד. קרי טען שלא רצה להבדק כי התנאים לא היו בפרטיות. הניקס קיבלו גם את אנטוניו דייוויס, ומסרו לשיקגו את טים תומאס, מייקל סוויטני וג'רמיין ג'קסון.
בעונתו הראשונה של קרי בניקס התרחשה ירידה מעטה ביכולתו, כשקלע 13.6 נקודות עם 6.0 ריבאונדים בממוצע למשחק. בעונת 2006/2007 התרחשה עלייה גדולה ביכולתו של קרי, בעיקר בעקבות הבאתו של המאמן החדש אייזיאה תומאס. הוא השיג שיאי קריירה של 19.5 נקודות, 7.0 ריבאונדים, 0.4 חטיפות, 100% אחוזים לשלוש ו-35.2 דקות בממוצע למשחק. בנוסף הוא פתח בכל המשחקים ששיחק בחמישייה.
ב-7 באפריל 2007 (במשך עונת 2006/2007) קלע קרי שיא קריירה של 43 נקודות בניצחון בהארכה על מילווקי באקס. בנוסף, השלשה הראשונה שלו בעונה זו נקלעה בדיוק בזמן כדי להכריע הארכה למשחק, שבו כאמור ינצחו הניקס. ביחד עם שלשה זו אחוזי השלשות של קרי עד אז הם 100%, 2 מתוך ה-2 שזרק.
בעונת 2007/2008 הובא לקבוצה זאק רנדולף, ורבים חשבו שביחד עם קרי הם יהיו קו קדמי נהדר לניקס. למרות הציפיות היכולות של שניהם נמצאו בירידה. קרי סיים את העונה הזו עם ממוצעים של 13.2 נקודות עם 4.7 ריבאונדים בממוצע למשחק.
לקראת עונת 2008/2009 הוחלף מאמן הניקס במייק ד'אנטוני. תחת ד'אנטוני לא רק שקרי היה נמצא בירידה דרסטית, אלא שבתחילת העונה הוא לא היה אף בסגל 12 השחקנים הבכירים של הקבוצה. בנוסף לצרת המאמן, ברכו של קרי הייתה פצועה במשך רוב העונה. בעונה זו הוא שיחק 3 משחקים בלבד, כשאת הופעת הבכורה ערך ב-8 בינואר 2009.
בעונת 2008/2009 קבע קרי ממוצעי שפל של 1.7 נקודות עם 1.3 ריבאונדים בממוצע למשחק בשלושה משחקים בלבד. בעונה הבאה המצב לא השתפר, כשקרי שיחק רק 7 משחקים. ממוצעיו השתפרו במעט כשקלע 3.7 נקודות עם 1.9 ריבאונדים בממוצע למשחק.
בעונת 2010/2011 קרי לא שיחק כלל, עד שנשלח בטרייד למינסוטה טימברוולבס ב-22 בפברואר 2011. בטרייד זה היו שותפים גם דנוור נאגטס והאולסטאר כרמלו אנתוני. קרי לא הספיק לשחק אפילו משחק אחד במדי הטימברוולבס, כשב-1 במרץ 2011 הוא שוחרר מהם והפך לשחקן חופשי.
בסיום קרי שיחק עד כה 9 עונות ב-NBA ולא שיחק אף פעם בפלייאוף.

חייו האישיים

קרי נשוי ויש לו 7 ילדים. ילד אחד מנישואיו הקודמים, וארבעה מנישואיו הנוכחיים. שני הילדים האחרים באו מחברתו לשעבר נובה הנרי.

הבעיות בליבו

מספר קרדיולוגים מוסמכים אמרו שלקרי אין בעיות בליבו והוא יכול לשחק, אך בארי מארון, מומחה בעל שם עולמי הציע שיישלח לבדיקת DNA. במהלך יום התקשורת של הבולס אמר מנהלם ג'ון פקסון שהבין את בעיית הפרטיות של קרי, והדגיש שלקבוצה לא היה מניע נסתר לשליחת קרי לבדיקה. הוא הסביר זאת בכך שלא רצה שיהיה מקרה דומה למקרה של גארד הבוסטון סלטיקס לשעבר, רג'י לואיס שהתמוטט ומת. פקסון והבולס אף הציעו לקרי 20 מיליון דולר אם יעשה את הבדיקה.

ההטרדה המינית לכאורה

ב-12 בינואר 2009 נתבע קרי על ידי הנהג שלו לשעבר, דייוויד קצ'ינסקי. קצ'ינסקי האשים את קרי בניסיון שידולו לקיים יחסי מין באופן הומוסקסואלי. לפי מסמכי בית המשפט קרי פנה אל קצ'ינסקי כשהוא עירום, וחזר על המשפט "תסתכל עליי, דייב, תסתכל", ו"תבוא ותיגע בזה דייב". לפי עוד מסמכים קרי הכריח את קצ'ינסקי לעסוק במשימות משפילות שמחוץ להיקף העסקתו, כמו לנקות מגבות מלוכלכות (שלטענתו היה במגבות נוזל זרע). בנוסף קצ'ינסקי אמר שקרי קרא לו בכינויים משפילים כמו "יהודי מזדיין", "עבד לבן", "שטן לבן" ו"הסבתא של ה-KKK".
קצ'ינסקי טען שהגיעו לו 68,000 דולרים שעדיין לא שולמו על ידי בעליו, ובנוסף 25,000 דולרים על הוצאות שקרי לא החזיר לו את הכספים עליהם. קצ'ינסקי הוא עבריין מורשע בעצמו, שנשפט לשלוש שנים בכלא ב-1992 אחרי שוד שערך. בנוסף הוא נשפט לשלוש שנים נוספות ב-2004 בעקבות התנגדות למעצר. עורך דינו של קארי קרא לתביעותיו של קצ'ינסקי מגוחכות, ושזו סחיטה. בסופו של דבר קרי זכה מאשמה.